193 
botanikai irodalmunk szempontjából. Előbbi tekintetben ugyanis, 
vagyis Borbás fejlődése szempontjából ez a mű inkább csak 
tapasztalatokban való gazdagodást, elismerem azonban, hogy 
lényeges gazdagodást, utóbbi tekintetben pedig egy bizonyos 
irány betetőzését jelenti. Nem hiszem, hogy valaha is tökéletesebb 
megyeflóramonográfiát írhasson nálunk bárki is, mint Vasmegye 
BoRBÁs-féle flóramonográfiája. 
Persze igen sok tekintetben könnyebb feladat is volt ennek 
a műnek a megírása, mint akárhány szegényebb növényzetű, de 
bármi vonatkozásában ismeretlenebb megyénk flórájának a fel- 
dolgozása. Attól a kis jelentőségű nehézségtől eltekintve ugyanis, 
amelyet egy Békés és Temes egészen más jellemű flórájával 
megismerkedett kutató számára a norikumi Vasmegye flórája 
szükségképen jelent, ez a flóra épfen rendszertani és biológiai 
vonatkozásaiban aránylag könnyen megközelíthető, mert hiszen 
egy már sokszor és sokféleképen feldolgozott flórának hazánkba 
nyúló részlete. A tárgy viszonylagos könnyebbsége mellett hálás 
voltáról sem szabad megfeledkeznünk, ami a kutató, feldolgozó 
és írói hajlandóság és kedv jelentékeny fokozására is fölöttébb 
alkalmas s ami Borbás eme művén határozottan nyomot is 
hagyott. 
Vasmegyei flóraművével Borbás befejezte fejlődése s későbbi, 
ezeknél még nagyobb jelentőségű munkálkodása szempontjából 
sok tekintetben előkészítő jellegű munkásságát s elérkezett belső 
pályája tetőpontjához. Ilyen tanulmányok és alkotások után bát- 
ran törekedhetett még magasabbra, hiszen készségei ezekben a 
gyakorlatokban nálunk mindeddig páratlanul álló tökéletességig 
erősödtek ; igen különböző tárgyú és irányú monográfiái nemcsak 
bizonyos növénycsoportok és a hazai flóra kiváló ismerőjévé 
avatták, hanem egyszersmind egy eddig nálunk csak egyedül 
I\iTAiBEL-től s az osztrák KERNER-től elért horizont magaslataihoz 
is felemelték, ahol számára természetesen új perspektívák 
nyíltak. 
Próbáljuk meg s kövessük őt pályáján tovább ezekben a 
magassági régiókban is ! 
5. A balatoni flóramű. 
Ugyanabban az esztendőben, amikor Borbás vasmegyei flóra- 
monográfiája megjelent, egy kisebb cikke is napvilágott látott, 
melynek «A balatoni hínár» a címe. Bizonyára senki sem gon- 
dolta volna még akkor, hogy a hínárkérdés tanulmányozásából 
idővel milyen nagy jelentőségű alkotás fog kinőni. Pedig így lett. 
A balatoni flóramű kezdetei ugyanis a hínárkérdés tanulmányozá- 
sában vannak. 
Hogyan került előtérbe a hínárkérdés, erre nézve Borbás 
a következőket írja: «Midőn a múlt évtized közepe táján (a 80-as 
